
Comisia juridică, de disciplină şi imunităţi

Bucureşti     16.02.2004

 Nr.    31/33

Comisia pentru buget, finanţe şi bănci

Bucureşti       16.02.2004

Nr. 22/54

Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege pentru aprobarea Ordonanţei Guvernului nr.9/2004 privind unele contracte de garanţie financiară, cu care comisiile au fost sesizate în fond cu adresa Biroului Permanent nr.P.L.-X 33 din 3 februarie 2004.

PREŞEDINTE,

Prof.univ.dr. Ion Neagu
PREŞEDINTE,

Prof. dr. Florin Georgescu

Parlamentul  României

Comisia juridică, de disciplină şi imunităţi

   Bucureşti    16.02.2004

   Nr. 33

Comisia pentru buget, finanţe şi bănci

Bucureşti     16.02.2004

Nr. 22/54

RAPORT COMUN

asupra proiectului de Lege pentru aprobarea Ordonanţei Guvernului nr.9/2004 privind unele contracte de garanţie financiară

Cu adresa nr.P.L.-X 33 din 3 februarie 2004, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia juridică, de disciplină şi imunităţi şi Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.9/2004 privind unele contracte de garanţie financiară.

La întocmirea raportului s-a avut în vedere avizul Consiliului Legislativ, precum şi al Consiliului Economic şi Social.

Prezentul proiect de Lege are ca obiect de reglementare instituirea cadrului juridic privind unele contracte de garanţie financiară şi transpunerea legislativă a normelor cu privire la contractele de garanţie financiară care fac parte integrantă din acquis-ul comunitar în domeniul liberei circulaţii a serviciilor – capitolul de negociere nr.3, pe care România şi-a propus să-l închidă în semestrul I al anului 2004.

Potrivit prevederilor constituţionale, proiectul de lege face parte din categoria legilor ordinare.


Proiectul de lege, potrivit art.75 alin.(1) din Constituţie şi art.86 alin.(2) pct.1 din Regulamentul Camerei Deputaţilor, Camera Deputaţilor este prima Cameră sesizată, competenţa decizională în cazul acestui proiect de lege aparţinând Senatului. 

La lucrările şedinţei comisiilor au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, Băncii Naţionale a României, Ministerului Justiţiei, precum şi cei ai Comisiei Naţionale a Valorilor Mobiliare, care au susţinut forma rezultată din prezentul raport.

In urma examinării proiectului de Lege pentru aprobarea Ordonanţei Guvernului nr.9/2004 privind unele contracte de garanţie financiară, în şedinţa din 11 februarie 2004, comisiile reunite, au hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.

PREŞEDINTE,

Prof.univ.dr. Ion Neagu


PREŞEDINTE,

Prof.dr. Florin Georgescu



Consilieri parlamentari:

Onete Alexandru

Bărdiţă Mariana

Diaconu Dumitra

ANEXĂ

AMENDAMENTE ADMISE

asupra proiectului de Lege pentru aprobarea Ordonanţei Guvernului nr.9/2004

privind unele contracte de garanţie financiară

Nr.

crt.
Text iniţial
Text propus de Comisii
Motivare
Camera Decizională

1.
Art.2 alin.(1) lit.a)

„a) bancă de dezvoltare multilaterală – Banca Internaţională pentru Reconstrucţie şi Dezvoltare – International Bank for Reconstruction and Development, Corporaţia Financiară Internaţională – International Finance Corporation, Banca Interamericană de Dezvoltare – Inter-American Development Bank, Banca Asiatică de Dezvoltare – Asian Development Bank, Banca Africană de Dezvoltare – African Development Bank, Fondul de Decontare al Consiliului Europei – Council of Europe Resettlement Fund, Banca Nordică de Investiţii – Nordic Investment Bank, Banca Caraibiană de Dezvoltare – Caribbean Development Bank, Banca Europeană pentru Reconstrucţie şi Dezvoltare – European Bank for Reconstruction and Development, Fondul European de Investiţii şi Corporaţia Interamericană de Investiţii – European Investment Fund and Inter-American Investment Corporation;
Litera a) a alineatului (1) al articolului 2 va avea următorul cuprins:

„a) bancă de dezvoltare multilaterală reprezintă banca de dezvoltare internaţională şi regională, cum ar fi: Banca Internaţională pentru Reconstrucţie şi Dezvoltare – International Bank for Reconstruction and Development, Corporaţia Financiară Internaţională – International Finance Corporation, Banca Interamericană de Dezvoltare – Inter-American Development Bank, Banca Asiatică de Dezvoltare – Asian Development Bank, Banca Africană de Dezvoltare – African Development Bank, Council of Europe Development Bank, Banca Nordică de Investiţii – Nordic Investment Bank, Banca Caraibiană de Dezvoltare – Caribbean Development Bank, Banca Europeană pentru Reconstrucţie şi Dezvoltare – European Bank for Reconstruction and Development, Fondul European de Investiţii şi Corporaţia Interamericană de Investiţii – European Investment Fund and Inter-American Investment Corporation;

Autori:
- dep. Florin Georgescu – PSD;

- dep. Daniel Ionescu – PRM.
Pentru claritatea textului şi respectarea titulaturii instituţiilor respective.
Senat

2.
Art.2 alin.(1) lit.q)

„q) stat membru – stat membru, astfel cum acesta a fost definit în Legea nr.58/1998 privind activitatea bancară, cu modificările şi completările ulterioare;”
Litera q) a articolului 2 va avea următorul cuprins:

„q) stat membru – stat membru, astfel cum acesta a fost definit în Legea privind activitatea bancară, nr.58/1998, cu modificările şi completările ulterioare;”
Pentru respectarea normelor de tehnică legislativă.
Senat


Art.3 lit.c) pct.1.

„1. o  instituţie de credit, astfel cum aceasta a fost definită în Legea nr.58/1998, cu modificările şi completările ulterioare;”
Punctul 1, litera c) a articolului 3 va avea următorul cuprins:

„1. o instituţie de credit, astfel cum a fost definită în Legea privind activitatea bancară nr.58/1998, cu modificările şi completările ulterioare;”
Idem.
Senat

3.
Art.3 lit.c) pct.3.

„3. o instituţie financiară, astfel cum aceasta a fost definită în Legea nr.58/1998, cu modificările şi completările ulterioare;”
Punctul 3, litera c) a articolului 3 va avea următorul cuprins:

„3. o instituţie financiară, astfel cum aceasta a fost definită în Legea nr.58/1998, privind activitatea bancară, cu modificările şi completările ulterioare;”


Idem.
Senat

4.
Art.3 lit.c) pct.6.

„6. o societate de administrare a investiţiilor, astfel cum aceasta a fost definită în Ordonanţa de urgenţă a Guvernului nr.26/2002;”
Punctul 6, litera c) a articolului 3 va avea următorul cuprins:

„6. o societate de administrare a investiţiilor, astfel cum aceasta a fost definită în Ordonanţa de urgenţă a Guvernului nr.26/2002 privind organismele de plasament colectiv în valori mobiliare;”
Idem.
Senat

5.
Art.4 alin.(1)

„(1) Punerea la dispoziţie a garanţiei financiare se face prin remiterea, transferarea, deţinerea, înregistrarea sau orice altă modalitate prin care beneficiarul garanţiei ori persoana care acţionează pe seama acestuia obţine detenţia sau controlul asupra garanţiei financiare. Garanţia financiară se consideră pusă la dispoziţie chiar dacă furnizorul acesteia beneficiază de dreptul de a substitui ori de a retrage în favoarea sa surplusul de bani sau de instrumente financiare.”
Alienatul (1) al articolului 4 va avea următorul cuprins:

„(1) Punerea la dispoziţie a garanţiei financiare se face prin remiterea, transferarea, deţinerea, înregistrarea sau orice altă modalitate prin care beneficiarul garanţiei ori persoana care acţionează pe seama acestuia obţine detenţia sau controlul asupra garanţiei financiare. Garanţia financiară se consideră pusă la dispoziţie chiar dacă furnizorul acesteia beneficiază de dreptul de a substitui garanţia financiară sau de a retrage în favoarea sa surplusul de bani sau instrumentele financiare.”
Pentru claritatea textului.
Senat

6.
Art.4 alin.(3) lit.d) nouă
Litera d) nouă a alineatul (3) a articolului 4 va avea următorul cuprins:

„d) în ceea ce priveşte garanţia reală mobiliară asupra certificatelor de depozit emise de Banca Naţională a României, prin înscrierea acestora în registrul emitentului, în condiţiile legii.”
Pentru respectarea prevederilor Legii bancare nr.58/1998 cu modificările şi completările ulterioare.
Senat

7.
Art.6 alin.(4)

„(4) Executarea sau evaluarea garanţiilor financiare, precum şi calcularea obligaţiilor financiare garantate trebuie să fie realizate într-o manieră rezonabilă din punct de vedere comercial.”
Alineatul (4) al articolului 6 va avea următorul cuprins:

„(4) Executarea sau evaluarea garanţiilor financiare, precum şi calcularea obligaţiilor financiare garantate trebuie să fie realizate într-o manieră rezonabilă din punct de vedere comercial, potrivit înţelegerii dintre părţi.”
Pentru claritatea textului.
Senat

8.
Art.6 alin.(7)

„(7) Prevederile art.48 din Ordonanţa de urgenţă a Guvernului nr.28/2002 nu sunt aplicabile în ceea ce priveşte momentul la care operează transferul dreptului de proprietate asupra instrumentelor financiare care fac obiectul garanţiei financiare.”
Alineatul (7) al articolului 6 va avea următorul cuprins:

„(7) Prevederile art.48 din Ordonanţa de urgenţă a Guvernului nr.28/2002 privind valorile mobiliare, serviciile de investiţii financiare şi pieţele reglementate, nu sunt aplicabile în ceea ce priveşte momentul la care operează transferul dreptului de proprietate asupra instrumentelor financiare care fac obiectul garanţiei financiare.”
Pentru respectarea normelor de tehnică legislativă.
Senat

9.
Art.6 alin.(8) nou
Alineatul (8) al articolului 6 va avea următorul cuprins:

„(8) Prevederile alin.(1) litera b) se realizează cu respectarea reglementărilor emise de Comisia Naţională a Valorilor Mobiliare, în aplicarea art.162 şi art.166 din Ordonanţa de urgenţă a Guvernului nr.28/2002 privind valorile mobiliare, serviciile de investiţii financiare şi pieţele reglementate, aprobată cu modificări şi completări prin Legea nr.525/12002.”
În vederea eliminării posibilităţii de apariţie a unei pieţe paralele cu astfel de instrumente
Senat

10.
Art.7 alin.(1)

„(1) Dacă contractul de garanţie financiară fără transfer de proprietate prevede astfel, beneficiarul garanţiei financiare dintr-un astfel de contract este îndreptăţit să utilizeze garanţia în condiţiile prevăzute de contractul respectiv, cu respectarea prevederilor prezentei ordonanţe.”
Alineatul (1) al articolului 7 va avea următorul cuprins:

„(1) Dacă contractul de garanţie financiară fără transfer de proprietate prevede astfel, beneficiarul garanţiei financiare dintr-un astfel de contract are dreptul de utilizare a garanţiei în condiţiile prevăzute de contractul respectiv, cu respectarea prevederilor prezentei ordonanţe.”
Pentru claritatea textului.
Senat

11.
Art.7 alin.(6)

„(6) Prin derogare de la prevederile art.51 din Ordonanţa de urgenţă a Guvernului nr.28/2002, instrumentele financiare care fac obiectul unei garanţii financiare prevăzute de prezenta ordonanţă nu sunt oprite de la tranzacţionare pe pieţele reglementate.”
Alineatul (6) al articolului 7 va avea următorul cuprins:

„(6) Prin derogare de la prevederile art.51 din Ordonanţa de urgenţă a Guvernului nr.28/2002 privind valorile mobiliare, serviciile de investiţii financiare şi pieţele reglementate, instrumentele financiare care fac obiectul unei garanţii financiare prevăzute de prezenta ordonanţă nu sunt oprite de la tranzacţionare pe pieţele reglementate, în cazul în care contractul prevede dreptul de garanţie mobiliară.”
Pentru respectarea normelor de tehnică legislativă.
Senat

12.
Art.12 alin.(1) lit.b)

„b) dreptul de a retrage garanţia financiară constituită şi schimbarea sau înlocuirea acesteia cu o garanţie financiară de aceeaşi valoare.”
Litera b) a alineatului (1) al articolului 12 va avea următorul cuprins:

„b) dreptul de a retrage garanţia financiară constituită prin schimbarea sau înlocuirea acesteia cu o garanţie financiară de aceeaşi valoare.”
Pentru exprimare corectă.
Senat

